Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Ndalo Okadho! Ndalo Okadho!
Eka naneno Yesu kagolo nangane mar dolo, kendo noruakore kod nengini mag ruoth. E wiye ne nitie osimbe mathoth, osimbo achiel koluwore e wi nyawadgi. Kendo noa e polo, ka oganda jomalaika olwore. Masirini noyudo Iwar kuom jo madak e piny. Jo moko ne kuong’o Nyasaye kendo yanye. Jo mamoko bende noringo ka gidhi ir jo Nyasaye mondo gipuonjgi kaka ginyalo tony mondo kik ketnigi bura. To jo maler ne ok nyal timonigi gimoro. Jo makare noseyuagogi gi yuak mogik, ne giselamonigi alam mogik ka gisayonigi, ne gisechandorenigi mogik, bende ne gisemiyogi siem mogik. Dwol mar ng’wono koro ne ok nyal medo luongogi. E ndalono ma jo maler kod jopolo duto ne dwaro mondo gilokre, to ne gitamore lokore giwegi. Ne oseketnigi ngima kod tho mondo giyier. Ji mang’eny nogombo ngima, to ne ok gitemo matek mondo giyude. Ne ok giyiero ngima, kendo koro ne onge remo manyalo luoko joketh, onge Jawar mang’won manyalo sayonigi kowacho, “Wegi, we ni joketh kinde mondi.” Jopolo duto noriwore gi Yesu ka ne giwinjo wechegi, “Osetimore, oserumo.” Dwaro mar Nyasaye mar waro dhano nosechopo to ji manok kende e ma noyie ruakogo. Kendo ka dwol mar ng’wono noserumo, eka luoro gi kihondko maduong’ nomako jo maricho. Ne giwinjo weche kawuok gi dwol malong’o kendo malich niya, “Ndalo okadho! Ndalo okadho!”KKS 109.1
Jogo ma ne ok okwano Wach Nyasaye ka gimoro, koro ne gichako ringo koni gi koni, ka gia e piny koni kendo dhiyo e piny machielo, kendo ka gia nyandwat nyaka ugwe, mondo gidwar Wach Jehova. Jamalaika nowacho niya, “Ok giniyud Wach Nyasaye. Nitie kech e wang’ piny; to ok kech mar kuon, kata riyo mar pi, to mana kech gi riyo mar winjo Wach Nyasaye. Ka da Nyasaye golnigie kata wach achiel mar nyiso kaka oyiegi, to digichiw gimoro manade ma gin go! To Nyasaye ok nyal dewogi; nyaka gisiki mana gi riyo kech kamano. Ndalo ka ndalo gisechayo warruok, ka gikwano mwandu kod mor mar piny ka gi ma nigi duong’ moloyo gik mabeyo duto manie polo. Gisekwero Yesu kendo chayo joge maler. Jo mochido nyaka gisiki mana ka gichido kamano nyaka chieng’.”KKS 110.1
Mirima nohewo joketh ka giwinjo lit mar masirini mobiro ni piny. Ne en ndalo mar yuagruok malich ahinya. Jonyuol nochako yuak ni nyithindgi, nyithindo bende noyuak ni jonyuolgi, owete noyuak ni nyiminegi, kendo nyimine bende noyuak ni owetegi kamano. Yuak gi dwonde malich nowinjore koni gi koni. Kwonde duto ne inyalo winjo ka ng’ato wacho ni wadgi niya, “In e ma ne imona yudo adieri ma di ne owara e saa malichni.” Ji nolokore ni joyalo maggi gi chuny malit, kendo ne giyuaknigi ka giwacho niya, “Un ne ok usiemowa. Ne uwachonwa kaka ji duto biro lokore e wang’ piny kendo ne ugoyo koko ka uwacho ni, Kuwe, kuwe, mar pieyo luoro duto mar chunywa. Ne pok unyisowa wach mar saani eni; kendo jogo ma nosiemowa kuome, to ne uwacho ka gin jo maricho kendo jo matwere kuom weche manono, mana jo ma dikethwa.” To naneno kaka joyalogo ne ok gitony kuom mirimb Nyasaye. Malit ma ne giyudo nobedo moromo nyadipar mar mano ma jogo ma ne gipuonjo oyudo.KKS 110.2
luo_Latn unk unk luo_Latn luo_Latn unk unk unk unk unk luo_Latn unk unk unk unk unk unk unk unk luo_Latn unk luo_Latn unk luo_Latn luo_Latn luo_Latn unk unk unk unk eng_Latn eng_Latn eng_Latn eng_Latn eng_Latn dan_Latn eng_Latn eng_Latn luo_Latn luo_Latn luo_Latn luo_Latn